Pekka Narko

Pekka Sakari Narko (s. 20. syyskuuta 1945 Tuusula) on suomalainen, 1970- ja 1980-luvuilla olympialaisissa kilpaillut  purjehtija.Siukonen 2001

Narko sijoittui olympialaisten Tornado-luokassa 13:nneksi Montrealissa 1976, kuudenneksi Moskovassa 1980 ja 16:nneksi Los Angelesissa 1984. Kahdella ensimmäisellä kerralla hänellä oli parinaan Juha Siira ja vuonna 1984 Juha Valtanen. Maailmanmestaruuskilpailuissa hän sijoittui parhaimmillaan seitsemänneksi vuonna 1979 ja 11:nneksi vuonna 1983. Euroopan-mestaruuskilpailuissa hän oli viides vuonna 1978 sekä kuudes vuosina 1975, 1977 ja 1983. Hän voitti Pohjoismaiden mestaruuden vuonna 1976.

Seuratasolla Narko edusti Helsingfors Segelklubbia. Hän voitti Suomen-mestaruuden vuosina 1973–1975 ja 1977–1982,Pihlaja 1994 niistä kaksi viimeisintä Juha Valtasen ja aiemmat Juha Siiran kanssa.

Pekka Narko ja Juha Siira valittiin vuoden 1978 parhaiksi suomalaispurjehtijoiksi.

 Lähteet 




 Viitteet 

Luokka:Suomalaiset kilpapurjehtijat
Luokka:Vuonna 1945 syntyneet
Luokka:Elävät henkilöt